
	1.
	Atklātā konkursa tehniskās specifikācijas 5.2.4.8. punktā noteikts, ka Izpildītājam, balstoties uz 5.2.4.1.–5.2.4.7. apakšpunktos definēto informāciju, jāizstrādā Bērnu tiesību aizsardzības programmas (BTAP) paraugs.
Ņemot vērā, ka Bērnu tiesību aizsardzības likuma 66. panta pirmā daļa paredz, ka pašvaldības izstrādā un īsteno BTAP savā administratīvajā teritorijā, izanalizējot stāvokli bērna tiesību ievērošanas jomā, kā arī to, ka tehniskās specifikācijas 5.2.4.1.–5.2.4.7. apakšpunktos jau paredzēts definēt BTAP struktūru un satura rāmi, analizējamās jomas un datus, rīcības plāna struktūru, īstenošanas uzraudzību un BTAP izstrādes un īstenošanas soļus, lūdzam precizēt, kāds papildu rezultāts sagaidāms tehniskās specifikācijas 5.2.4.8. punktā, kas nosaukts kā “BTAP paraugs”. Vai ar to ir domāta universāli piemērojama BTAP veidne, kuru pašvaldība var aizpildīt, balstoties uz konkrētās pašvaldības datiem un vajadzību izvērtējumu, vai arī Pasūtītājs ar šo jēdzienu saprot cita veida nodevumu?

	Bērnu tiesību aizsardzības programmas (BTAP) paraugs Pasūtītāja izpratnē ir konkrētā iepirkuma priekšmeta – Metodiskā materiāla “Vadlīnijas pašvaldībām BTAP izstrādei un īstenošanai” (turpmāk – Vadlīnijas), - praktiskās pielietojamības piemērs jeb BTAP paraugmodelis (demo versija). Tā mērķis ir praktiski un pārskatāmi demonstrēt, kādam jāizskatās BTAP gala rezultātam.

